સવાર પડતા એ ગરીબ પિતા પહોંચી ગયો સીધો હોસ્પિટલ અને પોતાની કિડની આપી બદલામાં એક લાખ રૂપિયા પોતાને આપવા હોસ્પિટલના સત્તાધીશને જણાવ્યું. હોસ્પિટલને તો આવા લોકોની જરૂર હતીજ… એટલે એ સંમત થઈ ગયા. પોતાની કિડની વેચી બદલામાં એક લાખ મળ્યા જે પિતાએ પોતાના દીકરાના હાથમાં આપ્યા. આ સમગ્ર ઘટનાથી અજાણ એ દીકરાએ પોતાનો ધંધો શરૂ કર્યો. અને ધંધામાં પણ એ ખૂબ સફળ થયો. સફળ થયેલ એ પુત્ર પોતાની સમૃદ્ધિના તેજમાં એને સફળ બનાવવા માટે પોતાના માતાપિતા એ આપેલ બલિદાન પણ એ પુત્ર ભૂલતો ગયો. સમય જતાં એક બીજા લાખોપતિ શેઠની પુત્રી સાથે એને લગ્ન પણ કરી લીધા.